ddrg/super_eurlex huggingface dataset:
KOMISSION ASETUS (ETY) N:o 71/75, annettu 13 päivänä tammikuuta 1975, asetuksen (ETY) N:o 1107/68 muuttamisesta interventioelimen ostaman Grana Padano -juuston rasvapitoisuuden osalta



Virallinen lehti nro L 009 , 14/01/1975 s. 0005 - 0005

Suomenk. erityispainos Alue 3 Nide 6 s. 0039

Kreikank. erityispainos: Luku 03 Nide 11 s. 0155

Ruotsink. erityispainos Alue 3 Nide 6 s. 0039

Espanjank. erityispainos: Luku 03 Nide 8 s. 0069

Portugalink. erityispainos: Luku 03 Nide 8 s. 0069



KOMISSION ASETUS (ETY) N:o 71/75, annettu 13 päivänä tammikuuta 1975, asetuksen (ETY) N:o 1107/68 muuttamisesta interventioelimen ostaman Grana Padano -juuston rasvapitoisuuden osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 662/74(2), ja erityisesti sen 8 artiklan 5 kohdan, sekä katsoo, että Grana Padano ja Parmigiano Reggiano -juustojen markkinoiden interventiotoimenpiteiden soveltamista koskevista yksityiskohtaisista säännöistä 27 päivänä heinäkuuta 1968 annetussa komission asetuksessa (ETY) N:o 1107/68(3), sellaisena kuin se on viimeksi muutettuna asetuksella (ETY) N:o 2704/74(4), säädetään 2 artiklan 2 kohdan a alakohdassa interventioelimen ostaman Grana Padano -juuston rasva-aineen vähimmäispitoisuudesta, on osoittautunut tarpeelliseksi muuttaa tätä säännöstä, jotta se vastaisi valmistettuja tuotteita sekä Grana Padano -juuston alkuperänimitystä koskevia säännöksiä, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1107/68 2 artiklan 2 kohdan a alakohdan kolmannessa luetelmakohdassa prosenttiluku 36 prosenttia luvulla 32 prosenttia. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä tammikuuta 1975. Komission puolesta Puheenjohtaja Francois-Xavier ORTOLI (1) EYVL N:o L 148, 28.6.1968, s. 13 (2) EYVL N:o L 85, 29.3.1974, s. 51 (3) EYVL N:o L 289, 26.10.1974, s. 16 (4) EYVL N:o L 289, 26.10.1974, s. 16
KOMISSION ASETUS (ETY) N:o 385/75, annettu 17 päivänä helmikuuta 1975, viitehintajärjestelmän soveltamista koskevista yksityiskohtaisista säännöistä hedelmä- ja vihannesalalla asetuksen (ETY) N:o 2118/74 englanninkielisen toisinnon muuttamisesta



Virallinen lehti nro L 044 , 18/02/1975 s. 0008 - 0008

Suomenk. erityispainos Alue 3 Nide 6 s. 0053

Kreikank. erityispainos: Luku 03 Nide 11 s. 0219

Ruotsink. erityispainos Alue 3 Nide 6 s. 0053

Espanjank. erityispainos: Luku 03 Nide 8 s. 0087

Portugalink. erityispainos: Luku 03 Nide 8 s. 0087



KOMISSION ASETUS (ETY) N:o 385/75, annettu 17 päivänä helmikuuta 1975, viitehintajärjestelmän soveltamista koskevista yksityiskohtaisista säännöistä hedelmä- ja vihannesalalla asetuksen (ETY) N:o 2118/74 englanninkielisen toisinnon muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 2745/72(2), ja erityisesti sen 27 artiklan 1 kohdan, sekä katsoo, että viitehintajärjestelmän soveltamista koskevat yksityiskohtaiset säännöt hedelmä- ja vihannesalalla vahvistetaan 9 päivänä elokuuta 1974 annetulla komission asetuksella (ETY) N:o 2118/74(3); tarkastuksessa on todettu, että tietyt sanat puuttuvat virheen takia hedelmien ja vihannesten hallintokomitealle lausuntoa varten esitetystä englanninkielisestä toisinnosta; tästä syystä on tarpeen muuttaa asetuksen (ETY) N:o 2118/74 englanninkielistä toisintoa, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 2118/74 5 artiklan 1 kohdan ensimmäinen alakohta kuuluu englanninkielisessä toisinnossa seuraavasti: "1. On each representative import market, for each product and for each country of dispatch, the prices of imported produce shall be recorded each day in the following manner." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä helmikuuta 1975. Komission puolesta P. J. LARDINOIS Komission jäsen (1) EYVL N:o L 118, 20.5.1972, s. 1 (2) EYVL N:o L 291, 28.12.1972, s. 147 (3) EYVL N:o L 220, 10.8.1974, s. 20
Neuvoston asetus (ETY) N:o 473/75, annettu 27 päivänä helmikuuta 1975, asetuksen (ETY) N:o 971/68 muuttamisesta niiden ajanjaksojen osalta, joina Grana Padano- ja Parmigiano Reggiano -juustoja voidaan tarjota interventioon



Virallinen lehti nro L 052 , 28/02/1975 s. 0023 - 0023

Suomenk. erityispainos Alue 3 Nide 6 s. 0054

Kreikank. erityispainos: Luku 03 Nide 11 s. 0231

Ruotsink. erityispainos Alue 3 Nide 6 s. 0054

Espanjank. erityispainos: Luku 03 Nide 8 s. 0091

Portugalink. erityispainos: Luku 03 Nide 8 s. 0091



NEUVOSTON ASETUS (ETY) N:o 473/75, annettu 27 päivänä helmikuuta 1975, asetuksen (ETY) N:o 971/68 muuttamisesta niiden ajanjaksojen osalta, joina Grana Padano- ja Parmigiano Reggiano -juustoja voidaan tarjota interventioon EUROOPAN YHTEISÖJEN NEUVOSTO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 465/75(2), ja erityisesti sen 8 artiklan 4 kohdan, ottaa huomioon komission ehdotuksen, sekä katsoo, että Grana Padano- ja Parmigiano Reggiano -juustojen markkinoiden interventiotoimenpiteiden myöntämistä koskevien yleisten sääntöjen vahvistamisesta 15 päivänä heinäkuuta 1968 annetun neuvoston asetuksen (ETY) N:o 971/68(3), sellaisena kuin se on viimeksi muutettuna asetuksella (ETY) N:o 1211/69(4), 1 artiklan 2 kohdassa säädetään nimenomaan ajanjaksosta, jona kesällä valmistettuja juustoja voidaan tarjota interventioon, ja kaupan pitämisen yksityiskohtaisten sääntöjen kehittymisen seurauksena mainittua määräaikaa on pidennettävä, jotta interventio voitaisiin toteuttaa, kun juustot ovat kuuden kuukauden ikäisiä, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 971/68 1 artikla seuraavasti: - korvataan 1 kohdan b alakohdan säännökset seuraavilla säännöksillä: "b) jotka täyttävät koostumusta, säilytystä, laatua ja määrää koskevat määritettävät vähimmäisvaatimukset.". - korvataan 2 kohdan b alakohdan säännökset seuraavilla säännöksillä: "b) Grana Padano- ja Parmigiano Reggiano -juustot valmistetaan saman vuoden 1 päivän huhtikuuta ja 11 päivän marraskuuta välisenä aikana ja tarjotaan interventioon vähintään kuuden kuukauden ikäisinä seuraavan vuoden 1 päivän lokakuuta ja 15 päivän toukokuuta välisenä aikana." 2 artikla Tämä asetus tulee voimaan seuraavana päivänä siitä, kun se on julkaistu Euroopan yhteisöjen virallisessa lehdessä. Sitä sovelletaan 3 päivästä maaliskuuta 1975. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä helmikuuta 1975. Neuvoston puolesta Puheenjohtaja M. A. CLINTON (1) EYVL N:o L 148, 28.6.1968, s. 13 (2) EYVL N:o L 52, 28.2.1975, s. 8 (3) EYVL N:o L 166, 17.7.1968, s. 8 (4) EYVL N:o L 155, 28.6.1969, s. 13
Neuvoston asetus (ETY) N:o 465/75, annettu 27 päivänä helmikuuta 1975, asetuksen (ETY) N:o 804/68 muuttamisesta eläinten ruokintaan käytettävien kirnupiimän ja kirnupiimäjauheen tukien osalta



Virallinen lehti nro L 052 , 28/02/1975 s. 0008 - 0008

Kreikank. erityispainos: Luku 03 Nide 11 s. 0222

Espanjank. erityispainos: Luku 03 Nide 8 s. 0089

Portugalink. erityispainos: Luku 03 Nide 8 s. 0089

Suomenk. erityispainos Alue 3 Nide 65 s. 0015

Ruotsink. erityispainos Alue 3 Nide 65 s. 0015



NEUVOSTON ASETUS (ETY) N:o 465/75, annettu 27 päivänä helmikuuta 1975, asetuksen (ETY) N:o 804/68 muuttamisesta eläinten ruokintaan käytettävien kirnupiimän ja kirnupiimäjauheen tukien osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 662/74(2), 10 artiklan 1 kohdassa säädetään, että yhteisössä tuotetuille ja eläinten ruokintaan käytettäville rasvattomalle maidolle ja rasvattomalle maitojauheelle myönnetään tukea, jos nämä tuotteet täyttävät tietyt edellytykset, kirnupiimää ja kirnupiimäjauhetta käytetään paljon myös eläinten ruokintaan; sen vuoksi mainitun asetuksen 10 artiklan säännökset olisi laajennettava koskemaan myös kirnupiimää ja kirnupiimäjauhetta, ja yhteisöön ei juuri tuoda 10 artiklassa mainittuja tuotteita; turhien tarkastustoimenpiteiden välttämiseksi olisi asianmukaista luopua vaatimuksesta, jonka mukaan nämä tuotteet on valmistettava yhteisössä, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 804/68 10 artiklan 1 kohta seuraavasti: "1 Eläinten ruokinnassa käytettävälle rasvattomalle maidolle ja rasvattomalle maitojauheelle myönnetään tukea, jos nämä tuotteet täyttävät tietyt edellytykset. Tässä asetuksessa kirnupiimä ja kirnupiimäjauhe rinnastetaan rasvattomaan maitoon ja rasvattomaan maitojauheeseen." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 3 päivästä maaliskuuta 1975. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä helmikuuta 1975. Neuvoston puolesta Puheenjohtaja M. A. CLINTON (1) EYVL N:o L 148, 28.6.1968, s. 13 (2) EYVL N:o L 85, 29.3.1974, s. 51
Komission asetus (ETY) N:o 583/75, annettu 6 päivänä maaliskuuta 1975, asetuksen (ETY) N:o 3197/73 muuttamisesta vientimaksua koskevassa tarjouskilpailussa annettavan vakuuden osalta riisialalla



Virallinen lehti nro L 061 , 07/03/1975 s. 0024 - 0024

Suomenk. erityispainos Alue 3 Nide 6 s. 0055

Kreikank. erityispainos: Luku 03 Nide 12 s. 0008

Ruotsink. erityispainos Alue 3 Nide 6 s. 0055

Espanjank. erityispainos: Luku 03 Nide 8 s. 0093

Portugalink. erityispainos: Luku 03 Nide 8 s. 0093



KOMISSION ASETUS (ETY) N:o 583/75, annettu 6 päivänä maaliskuuta 1975, asetuksen (ETY) N:o 3197/73 muuttamisesta vientimaksua koskevassa tarjouskilpailussa annettavan vakuuden osalta riisialalla EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon riisin yhteisestä markkinajärjestelystä 25 päivänä heinäkuuta 1967 annetun neuvoston asetuksen N:o 359/67/ETY(1), sellaisena kuin se on viimeksi muutettuna asetuksella (ETY) N:o 476/75(2), ottaa huomioon riisialalla häiriötilanteessa sovellettavista yleisistä säännöistä 8 päivänä lokakuuta 1973 annetun neuvoston asetuksen (ETY) N:o 2737/73(3), sellaisena kuin se on viimeksi muutettuna asetuksella (ETY) N:o 477/75(4), ja erityisesti sen 4 artiklan, sekä katsoo, että vientimaksun tarjouskilpailuttamista koskevista yksityiskohtaisista säännöistä riisialalla 23 päivänä marraskuuta 1973 annetun komission asetuksen (ETY) N:o 3197/73(5) 3 artiklassa säädetään suuruudeltaan 30 prosenttia tarjouksen tekijän esittämästä vientimaksusta olevan vakuuden asettamisesta; tämä summa ei voi kuitenkaan olla pienempi kuin 6 laskentayksikköä tonnilta, on ilmeisesti suotavaa korvata tämä säännös joustavammalla järjestelyllä, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3197/73 3 artiklan 1 kohta seuraavasti: "1. Tarjouskilpailussa esitetyt tarjoukset otetaan huomioon vain, jos niiden yhteydessä on annettu vakuus. Vakuuden määrä vahvistetaan asetuksessa vientitukea koskevan tarjouskilpailun avaamisesta." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä maaliskuuta 1975. Komission puolesta P. J. LARDINOIS Komission jäsen (1) EYVL N:o 174, 31.7.1967, s. 1 (2) EYVL N:o L 52, 28.2.1975, s. 31 (3) EYVL N:o L 282, 9.10.1973, s. 13 (4) EYVL N:o L 52, 28.2.1975, s. 33 (5) EYVL N:o L 326, 27.11.1973, s. 10
Neuvoston asetus (ETY) N:o 901/75, tehty 18 päivänä maaliskuuta 1975, täydentävän pöytäkirjan tekemisestä Euroopan talousyhteisön ja Sveitsin valaliiton välisen sopimuksen voimassaoloa Liechtensteinin ruhtinaskunnassa koskevaan lisäsopimukseen



Virallinen lehti nro L 106 , 26/04/1975 s. 0019 - 0019

Suomenk. erityispainos Alue 2 Nide 2 s. 0051

Kreikank. erityispainos: Luku 11 Nide 7 s. 0021

Ruotsink. erityispainos Alue 2 Nide 2 s. 0051

Espanjank. erityispainos: Luku 11 Nide 5 s. 0170

Portugalink. erityispainos: Luku 11 Nide 5 s. 0170



NEUVOSTON ASETUS (ETY) N:o 901/75, tehty 18 päivänä maaliskuuta 1975, täydentävän pöytäkirjan tekemisestä Euroopan talousyhteisön ja Sveitsin valaliiton välisen sopimuksen voimassaoloa Liechtensteinin ruhtinaskunnassa koskevaan lisäsopimukseen EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission suosituksen, sekä katsoo, että koska Norja ei liittynyt Euroopan yhteisöihin, on aiheellista tehdä täydentävä pöytäkirja Euroopan talousyhteisön ja Sveitsin valaliiton välisen sopimuksen voimassaoloa Liechtensteinin ruhtinaskunnassa koskevaan lisäsopimukseen, ON ANTANUT TÄMÄN ASETUKSEN: 1 artikla Täydentävä pöytäkirja Euroopan talousyhteisön ja Sveitsin valaliiton välisen sopimuksen voimassaoloa Liechtensteinin ruhtinaskunnassa koskevaan lisäsopimukseen on tehty yhteisön nimissä. Pöytäkirjan teksti on liitteessä. 2 artikla Neuvoston puheenjohtajalla on oikeus nimetä henkilö, joka on valtuutettu allekirjoittamaan 1 artiklassa tarkoitetun pöytäkirjan, ja antaa hänelle tarvittavat valtuudet toimia yhteisöä sitovasti(1). 3 artikla Tämä asetus tulee voimaan 1 päivänä toukokuuta 1975. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä maaliskuuta 1975. Neuvoston puolesta Puheenjohtaja R. RYAN (1) Tämän pöytäkirjan allekirjoituspäivämäärä julkaistaan Euroopan yhteisöjen virallisessa lehdessä.
Neuvoston asetus (ETY) N:o 897/75, annettu 18 päivänä maaliskuuta 1975, täydentävän pöytäkirjan tekemisestä Euroopan talousyhteisön ja Islannin tasavallan sopimukseen



Virallinen lehti nro L 106 , 26/04/1975 s. 0007 - 0007

Suomenk. erityispainos Alue 2 Nide 2 s. 0045

Kreikank. erityispainos: Luku 11 Nide 7 s. 0009

Ruotsink. erityispainos Alue 2 Nide 2 s. 0045

Espanjank. erityispainos: Luku 11 Nide 5 s. 0161

Portugalink. erityispainos: Luku 11 Nide 5 s. 0161



NEUVOSTON ASETUS (ETY) N:o 897/75, annettu 18 päivänä maaliskuuta 1975, täydentävän pöytäkirjan tekemisestä Euroopan talousyhteisön ja Islannin tasavallan sopimukseen EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission suosituksen, sekä katsoo, että koska Norja ei liittynyt Euroopan yhteisöihin, on aiheellista tehdä täydentävä pöytäkirja Euroopan talousyhteisön ja Islannin tasavallan sopimukseen, ja ON ANTANUT TÄMÄN ASETUKSEN: 1 artikla Täydentävä pöytäkirja Euroopan talousyhteisön ja Islannin tasavallan väliseen sopimukseen on tehty yhteisön nimissä. Pöytäkirjan teksti on liitteenä. 2 artikla Neuvoston puheenjohtajalla on oikeus nimetä henkilö, joka on valtuutettu allekirjoittamaan 1 artiklassa tarkoitetun pöytäkirjan ja antaa hänelle tarvittavat valtuudet toimia yhteisöä sitovasti(1). 3 artikla Tämä asetus tulee voimaan 1 päivänä toukokuuta 1975. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä maaliskuuta 1975. Neuvoston puolesta Puheenjohtaja R. RYAN (1) Tämän pöytäkirjan allekirjoituspäivämäärä julkaistaan Euroopan yhteisöjen virallisessa lehdessä
Neuvoston asetus (ETY) N:o 900/75, annettu 18 päivänä maaliskuuta 1975, täydentävän pöytäkirjan tekemisestä Euroopan talousyhteisön ja Sveitsin valaliiton väliseen sopimukseen



Virallinen lehti nro L 106 , 26/04/1975 s. 0016 - 0016

Suomenk. erityispainos Alue 2 Nide 2 s. 0048

Kreikank. erityispainos: Luku 11 Nide 7 s. 0018

Ruotsink. erityispainos Alue 2 Nide 2 s. 0048

Espanjank. erityispainos: Luku 11 Nide 5 s. 0167

Portugalink. erityispainos: Luku 11 Nide 5 s. 0167



NEUVOSTON ASETUS (ETY) N:o 900/75, annettu 18 päivänä maaliskuuta 1975, täydentävän pöytäkirjan tekemisestä Euroopan talousyhteisön ja Sveitsin valaliiton väliseen sopimukseen EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission suosituksen, sekä katsoo, että koska Norja ei liittynyt Euroopan yhteisöihin, on aiheellista tehdä täydentävä pöytäkirja Euroopan talousyhteisön ja Sveitsin valaliiton väliseen sopimukseen, ja ON ANTANUT TÄMÄN ASETUKSEN: 1 artikla Täydentävä pöytäkirja Euroopan talousyhteisön ja Sveitsin valaliiton väliseen sopimukseen on tehty yhteisön nimissä. Pöytäkirjan teksti on liitteessä. 2 artikla Neuvoston puheenjohtajalla on oikeus nimetä henkilö, joka on valtuutettu allekirjoittamaan 1 artiklassa tarkoitetun pöytäkirjan ja antaa hänelle tarvittavat valtuudet toimia yhteisöä(1). 3 artikla Tämä asetus tulee voimaan 1 päivänä toukokuuta 1975. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä maaliskuuta 1975. Neuvoston puolesta Puheenjohtaja R. RYAN (1) Tämän pöytäkirjan allekirjoituspäivämäärä julkaistaan Euroopan yhteisöjen virallisessa lehdessä.
Neuvoston asetus (ETY) N:o 741/75, annettu 18 päivänä maaliskuuta 1975, sokerijuurikkaiden ostoa koskevista erityissäännöistä



Virallinen lehti nro L 074 , 22/03/1975 s. 0002 - 0002

Suomenk. erityispainos Alue 3 Nide 6 s. 0062

Kreikank. erityispainos: Luku 03 Nide 12 s. 0026

Ruotsink. erityispainos Alue 3 Nide 6 s. 0062

Espanjank. erityispainos: Luku 03 Nide 8 s. 0104

Portugalink. erityispainos: Luku 03 Nide 8 s. 0104



NEUVOSTON ASETUS (ETY) N:o 741/75, annettu 18 päivänä maaliskuuta 1975, sokerijuurikkaiden ostoa koskevista erityissäännöistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että tietyissä tapauksissa on mahdollista, ettei ole olemassa sopimusta toimitettavien juurikasmäärien jakamisesta; näissä tapauksissa asianomaisen jäsenvaltion olisi itse annettava jakamista koskevat erityissäännöt, ON ANTANUT TÄMÄN ASETUKSEN: 1 artikla Jollei alakohtaisin sopimuksin ole saavutettu yhteisymmärrystä niiden juurikasmäärien jakamisesta myyjien kesken, jotka valmistaja tarjoutuu ostamaan ennen kylvöä sokerin valmistamiseksi peruskiintiön rajoissa, kyseinen jäsenvaltio voi antaa jakamista koskevia sääntöjä. Näissä säännöissä voidaan lisäksi myöntää osuuskunnille myyville perinteisille juurikasmyyjille sellaisia toimitusoikeuksia, joita mahdollinen mainittuun osuuskuntaan kuuluminen ei anna. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan ensimmäisen kerran sokerin markkinointivuodeksi 1975/1976 sovittaviin määriin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä maaliskuuta 1975. Neuvoston puolesta Puheenjohtaja R. RYAN
Komission asetus (ETY) N:o 912/75, annettu 8 päivänä huhtikuuta 1975, asetuksen (ETY) N:o 1105/68 muuttamisesta tilavoin tuotannosta saadulle rasvattomalle maidolle myönnettävän tuen osalta



Virallinen lehti nro L 088 , 09/04/1975 s. 0009 - 0009

Kreikank. erityispainos: Luku 03 Nide 12 s. 0047

Espanjank. erityispainos: Luku 03 Nide 8 s. 0115

Portugalink. erityispainos: Luku 03 Nide 8 s. 0115

Suomenk. erityispainos Alue 3 Nide 6 s. 0068

Ruotsink. erityispainos Alue 3 Nide 6 s. 0068



KOMISSION ASETUS (ETY) N:o 912/75, annettu 8 päivänä huhtikuuta 1975, asetuksen (ETY) N:o 1105/68 muuttamisesta tilavoin tuotannosta saadulle rasvattomalle maidolle myönnettävän tuen osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 740/75(2), ja erityisesti sen 10 artiklan 3 kohdan, sekä katsoo, että asetuksen (ETY) N:o 804/68 10 artiklan 1 kohdan toisessa alakohdassa rinnastetaan tuen myöntämisen osalta kirnupiimä ja kirnupiimäjauhe eläinten ruokintaan tarkoitettuun rasvattomaan maitoon ja rasvattomaan maitojauheeseen; eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä 15 päivänä heinäkuuta 1968 annetussa neuvoston asetuksessa (ETY) N:o 986/68(3), sellaisena kuin se on viimeksi muutettuna asetuksella (ETY) N:o 472/75(4), 2 artiklan 1 kohdan b alakohdan mukaisesti tukea myönnetään myös sellaiselle rasvattomalle maidolle, joka käytetään rehuksi kyseisen maidon tuottaneilla tiloilla, eläinten ruokintaan tarkoitetulle rasvattomalle maidolle myönnettävää tukea koskevista yksityiskohtaisista säännöistä 27 päivänä kesäkuuta 1968 annetun komission asetuksen (ETY) N:o 1105/68(5), sellaisena kuin se on viimeksi muutettuna asetuksella (ETY) N:o 686/73(6), 8 artiklassa vahvistetaan ne rasvattoman maidon määrät voikiloa ja lehmää kohti, joille tukea myönnetään; näissä määrissä ei oteta huomioon voin tuottamisesta saatua kirnupiimää; tästä syystä näitä arvoja olisi mukautettava, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 1105/68 8 artiklassa: - korvataan 1 kohdassa luku "20" luvulla "22", - korvataan 3 kohdan toisessa alakohdassa luku "3 000" luvulla "3 300". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus tulee voimaan 3 päivänä maaliskuuta 1975. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä huhtikuuta 1975. Komission puolesta P. J. LARDINOIS Komission jäsen (1) EYVL N:o L 148, 28.6.1968, s. 13 (2) EYVL N:o L 74, 22.3.1975, s. 1 (3) EYVL N:o L 169, 18.7.1968, s. 4 (4) EYVL N:o L 52, 28.2.1975, s. 22 (5) EYVL N:o L 184, 29.7.1968, s. 24 (6) EYVL N:o L 66, 13.3.1973, s. 16